Kito Šwjela

Kito Šwjela (němsce Christian Schwele; * 21. februara 1836 w Zaspach, † 26. januara 1922 w Choćebuzu) bě delnjoserbski wučer, přełožowar a redaktor Bramborskeho Casnika.

Wón bu jako syn bura w delnjołužiskich Zaspach narodźeny a wopytowaše mjez 1853 a 1856 wučerski seminar w Nowej Cali. Wot 1856 hač 1861 bě Šwjela pomocny wučer pola Mjertyna Lejnika w Žargonju. Wot 1861 hač 1866 dźěłaše jako wučer we Wjelikim Wóseńku a wot 1866 w Skjarbošcu pola Drjowka. W lěće 1910 poda so na wuměnk a přesydli so do Choćebuza.

mini|Narowny kamjeń na Sewjernym kěrchowje w Choćebuzu
Šwjela bě wjace hač 50 lět (wot 1864 hač 1915 Zur wendischen Musikkultur im frühen und ausgehenden Mittelalter, Podstupimske pśinoski k Sorabistice, № 3, 2000, b. 61) redaktor Bramborskeho Casnika (resp. Bramborskeho Serbskeho Casnika a Bramborskich Nowin) a z tym najwažniši delnjoserbski nowinar swojeje doby.

W lěće 1880 słušeše wón do sobuzałožerjow Maśicy Serbskeje. Jeho syn Bogumił Šwjela bě pozdźišo mjez sobuzałožerjemi Domowiny. Šwjelowy row nadeńdźe so na Choćebuskim Sewjernym kěrchowje.

 Nóžki 

 Žórło 

 Wotkazaj 
 Zawostajenstwo Kita Šwjele w Serbskim kulturnym archiwje
 Werner Měškank: Kito Šwjela – pomniki z bronze, kamjenja a papjery. W Rozhledźe 10/2020, str. 16–22

Kategorija:Muž
Kategorija:Rodź. 1836
Kategorija:Zemr. 1922
Kategorija:Serb
Kategorija:Nowinar
Kategorija:Čłon Maśicy Serbskeje
Kategorija:Awtor
Kategorija:Literatura (19. lětstotk)
Kategorija:Literatura (20. lětstotk)
Kategorija:Wosoba (Choćebuz)